
Expedient 20260011


RESOLUCIÓ DEL DIRECTOR GERENT

[bookmark: _Hlk216348424]TRARGISA explota tot el sistema de sanejament en alta de Girona, i això inclou la depuradora de Campdorà, 5 bombaments i tota la xarxa de col·lectors i sobreeixidors en alta d’un total de 10 municipis.

A la xarxa de col·lectors hi ha 50 sobreeixidors repartits estratègicament, que serveixen per evacuar cap al medi, l’aigua que no pot assumir el sistema en episodis de pluja. En aquests sobreeixidors hi ha instal·lats sistemes de detecció de sobreeiximent que ens indiquen cada vegada que el sobreeixidor actua. Aquests detectors estan formats per un radar, el qual mesura el nivell de l’aigua, i un datalogger que serveix per emmagatzemar i transmetre les dades a un servidor central. 

La tecnologia de la major part dels datalogger que tenim instal·lats ha quedat obsoleta i s’han de substituir per equips nous, si volem que continuïn comunicant al servidor central. Els equips que tenim instal·lats són de la marca MICROCOM, i l’enviament de dades a l’aplicació SCADA, només és compatible amb aquests equips de l’esmentada marca. 

També es fa necessari un manteniment periòdic i una previsió de consumibles d’aquests equips. 

D’acord amb l’article 168.a) 2º de la LCSP els òrgans de contractació podran adjudicar contractes utilitzant el procediment negociat sense publicitat quan els serveis només puguin encomanar-se a un empresari determinat per raó de no existència de competència per raons tècniques o per raons d’exclusivitat. Així doncs, el procediment d’adjudicació serà el procediment negociat sense publicitat.

[bookmark: _Hlk219281004][bookmark: _Hlk219281142]El pressupost base de licitació és de cinquanta-quatre mil dos-cents vuitanta-cinc euros amb deu cèntims (54.285,10 €), iva inclòs, i un termini de cinc anys. 

A l’expedient hi consta el plec de clàusules administratives particulars regulador de la contractació i el plec de prescripcions tècniques i demés documentació prevista a l’article 116 de la LCSP.

En data 7 de juliol de 2026, s’ha emès informe jurídic favorable en relació amb els plecs de clàusules administratives i de prescripcions tècniques i la tramitació per al subministrament de material pels detectors de sobreeiximent. 

D’acord amb l’acord del Consell d’Administració de 28 de març de 2025, l’òrgan de contractació és el director-gerent de TRARGISA.

Els articles 131, 145 i 166 i següents de la LCSP pel que fa al procediment a seguir per a l’adjudicació del contracte, el procediment negociat sense publicitat, per no existència de competència, per raons tècniques o perquè procedeixi la protecció dels drets d’exclusivitat. I els articles 116 i següents en quant a la tramitació ordinària de l’expedient.

Els articles 28 i 116 de la LCSP, pel que fa a la justificació de la necessitat de contractació.

Els articles 117, 122 i 124, en relació amb l’aprovació de l’expedient i les condicions que han de complir els plecs.

A la vista dels antecedents i fonaments exposats,


RESOLC:

[bookmark: _Hlk164680542]Primer. INICIAR l’expedient de contractació del subministrament de material pels detectors de sobreeiximent, incorporant-hi la documentació a què fa referència l’article 116 de la LCSP, pel procediment negociat sense publicitat d’acord amb l’article 168.a) 2º de la LCSP.

Segon. APROVAR l’expedient de contractació del subministrament de material pels detectors de sobreeiximent.

El pressupost base de licitació del contracte cinquanta-quatre mil dos-cents vuitanta-cinc euros amb deu cèntims (54.285,10 €)IVA inclòs, i un termini de cinc anys. 

Tercer. EFECTUAR UNA RESERVA per import de 54.285,10 €, IVA inclòs, a la partida pressupostària 214.0001 Altres despeses de conservació, reparació i manteniment.

Quart. APROVAR  el plec de clàusules administratives particulars i el plec de prescripcions tècniques particulars que han de regir la contractació del subministrament de material pels detectors de sobreeiximent.

Cinquè. APROVAR la despesa d’aquesta contractació que es finançarà amb càrrec a la partida pressupostària 214.0001 Altres despeses de conservació, reparació i manteniment.

Sisè. CONVIDAR a l’empresa MICROCOM SISTEMAS MODULARES, S.L.U., amb CIF B26358036, perquè presenti oferta, en el cas que sigui del seu interès, d’acord amb el plec de clàusules administratives particulars i el plec de prescripcions tècniques particulars que regulen el servei i que podrà descarregar-se a través de l’enllaç que s’adjuntarà a la invitació.


Girona, a la data de la signatura electrònica

El director gerent




Àlex Gamell Baone

